Okresná prokuratúra Malacky 
Sasinkova 71, 901 01 Malacky 	

Sp. zn. : 1 Pv 516/12/1106	Malacky, 5.12.2012
EEČ : 2-13-65-2012

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Malacky
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 300,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-690/MC-MA-2012.
dňa 01.07.2012 v presne nezistenom čase po 18.00 h v hypermarkete XXXXX v Malackách na ulici Pezinskej číslo 13, odcudzili z predajnej plochy tovar, a to obvinený XXXXX dámske šaty veľkosť číslo 42 v hodnote 11,40 €, dámske šaty veľkosť číslo 40 v hodnote 11,40 €, dámske tričko veľkosť číslo 42 v hodnote 8,-  €, dámske šortky veľkosť číslo 40 v hodnote 10,- €, fľaša sóda TP red/gr v hodnote 9,40 €, instantný nápoj Medun 200 g v hodnote 3,95 €, Astrid regeneračná pena v hodnote 3,29 €, bio cestoviny Rajčina + Šunka 250 g v hodnote 1,99 €, instantný nápoj Medun 200 g v hodnote 3,95 €, bio Bol. Lasagne 250 g v hodnote 1,99 €, instantný nápoj Ruze 200 g v hodnote 3,95 €, USB značky Maxell 4 GB v hodnote 4,99 €, USB značky Maxell 4 GB v hodnote 4,99 €, angličák MBX Assort v hodnote 2,24 €, angličák MBX Assort v hodnote 2,24 €, soda sirup Orange 50 v hodnote 4,90 €, Nivea SOS mlieko po opaľovaní v hodnote 7,45 €, angličák MBX Assort v hodnote 2.24 €, angličák MBX Assort v hodnote 2,24 €, bio cestoviny Rajčina + Šunka 250 g v hodnote 1,99 €, fľaša JAMESON 0,7 litra v hodnote 17,99 €, falošná hovädzia z pliecka 1,438 kg v hodnote 14,24 €, bravčové kare BK v celku 1,584 kg v hodnote 7,90 €, bio Bol. Lasagne 250 g v hodnote 1,99 €, USB značky Belkin v hodnote 16,49 €, Stroj - Sodastream JET Red/r v hodnote 72,- €, fľaša JAMESON 0,7 litra v hodnote 17,99 €, instantný nápoj ciap. 200 g v hodnote 3,95 €, Sebamed detský krém v hodnote 7,19 €, Sebamed detský krém v hodnote 7,19 €. Sebamed krém na zapareniny v hodnote 5,59 €, Sebamed krém na zapareniny v hodnote 5,59 €, ELS šampón Arg. Resis. v hodnote 3,29 €, ELS šampón Arg. Resis. v hodnote 3,29 €, ELS šampón Arg. Resis. v hodnote 3,29 €, ELS kondicioner Arg. Resis. v hodnote 3,29 €, Hami čaj Medovka + Jablko v hodnote 3,74 €, instantný nápoj ciap. 200 g v hodnote 3,95 €, Nivea Vizáž denný krém v hodnote 11,89 €, Nivea Vizáž denný krém v hodnote 11,89 €, klobása Kohút 0,616 kg v hodnote 4,31 €, TS štiepačky bočné v hodnote 1,39 €, teda celkovo v hodnote 331,04 € a obvinený XXXXX TS kuracie rezne chladené 05,523 kg v hodnote 2,51 €, TS kuracie rezne chladené 0,443 kg v hodnote 2,12 €, TS kuracie rezne chladené 0,586 kg v hodnote 2,81€, DB Homme DNS 7 v hodnote 12,59 €, Brise electric 12g v hodnote 3,99 €, Harpic blok Ocean 43 g v hodnote 2,09 €, Brise OT NN svieži v hodnote 3,09 €, teflon panvica na grilovanie v hodnote 24,99 €, TS kuracie rezne chladené 0,766 kg v hodnote 3,67 €, Airwick el. 2 x 19 ml náplň v hodnote 7,79 €, Dettol b. dot. Dávkovač original v hodnote 8,59 €, Dettol b. dot. Dávkovač original 8,59 €, Jar Orange a Lemon 1 liter v hodnote 1,89 €, L. prot. stroj v hodnote 7,14 €, dámske plavky veľkosť číslo 53 v hodnote 5,- €, kondicionér v hodnote 2,45 €, epilátor Braun 3270 v hodnote 64,99 €, Silver Coast 100 ml v hodnote 8,39 €, dámske tričko veľkosť číslo 34 v hodnote 5,- €, dámske tričko veľkosť číslo 36 v hodnote 5,- €, DVD prehrávač AKAI typ DVD2280 v hodnote 24,99 €, Je Taime 100 ml v hodnote 8,39 €, dámske plavky veľkosť číslo S v hodnote 5,- €, Nivea denný krém AQ. Sensat v hodnote 8,99 €, Nivea denný krém AQ. Sensat v hodnote 8,99 €, Dove M. N. Care 400 ml v hodnote 5,39 €, šampón Schauma lesk v hodnote 2,89 €, kondicionér v hodnote 2,45 €, kondicionér v hodnote 2,45 €, SC Gel. Holiaci C.P. 200 ml v hodnote 5,59 €, Pronto 5vl Dr. 750 ml v hodnote 3,99 €, šampón Schauma lesk v hodnote 2,89 €, Nivea denný krém v hodnote 4,05 €, Aquafresh zubná pasta v hodnote 5,59 €. Garnier Ips krém na ruky v hodnote 1,99 €, TS zubná kefka na baterky v hodnote 6,37 €, TS zubná kefka na baterky v hodnote 6,37 €, Adidas Dyn. Pul. SG 250 ml v hodnote 2,69 €. Airwick El. Magnolie corn. v hodnote 6,59 €, TS Minisprej Flo. 15 ml v hodnote 0,79 €, Brise OT 10 ml náplň v hodnote 3,09 €, Brise OT 10 ml náplň v hodnote 3,09 €, Brise OT 10 ml náplň v hodnote 3,09 €, Garnier IPS krém na ruky v hodnote 1,99 €, Garnier IPS krém na ruky v hodnote 1,99 €, Adidas Dyn. Pul. SG 250 ml v hodnote 2,69 €, Dove M. N. Care 400 ml v hodnote 5,39 €. Dove M. N. Care 400 ml v hodnote 5,39 €, teda v celkovej hodnote 322,,86 €, a to takým spôsobom, že tovar na predajnej ploche si postupne nakladali do oboch nákupných vozíkov, kde po naplnení vozíkov vošli obaja obvinení do skúšobných kabínok, kde si tento tovar premiestnili do 2 ks tašiek, s ktorými potom prešli k samoobslužným pokladniam, kde obsah tovaru z tašiek na pokladni nevybrali, prešli s nimi za predajnú plochu bez zaplatenia, kde boli následne prichytení pracovníkom SBS, čím poškodenej spoločnosti XXXXX., identifikačné číslo XXXXX so sídlom v XXXXX, XXXXX takýmto konaním spôsobil obvinený XXXXX škodu krádežou vo výške 331,04 € a obvinený XXXXX škodu krádežou vo výške 322,86 €, 
Odôvodnenie: 
Poverený príslušník Okresného riaditeľstva Policajného zboru v Malackách, Obvodného oddelenie Policajného zboru XXXXX uznesením pod číslom konania ORP-690/MC-MA-2012 z 11.07.2012 postupom podľa § 199 odsek 1 Trestného poriadku začal trestné stíhanie za prečin krádeže podľa § 212 odsek 1 Trestného zákona spolupáchateľstvom podľa § 20 Trestného zákona. Následne 30.07.2012 uznesením spisovej značky ORP-690/MC-MA-2012 postupom podľa 206 odsek 1 Trestného poriadku vzniesol obvinenie XXXXX a XXXXX za prečin krádeže podľa § 212 odsek 1 Trestného zákona spolupáchateľstvom podľa § 20 Trestného zákona na skutkovom základe uvedenom vo výrokovej časti tohto uznesenia.

Po skončení skráteného vyšetrovania bol dozorujúcej prokurátorke tunajšej prokuratúry zo strany povereného príslušníka Okresného riaditeľstva Policajného zboru v Malackách, Obvodného oddelenia Policajného zboru XXXXX predložený súvisiaci spisový materiál spolu s návrhom na podanie obžaloby za vyššie uvedený prečin.

Preskúmaním predloženého spisu som po posúdení a následnom vyhodnotení všetkých vykonaných dôkazov jednotlivo i v ich vzájomnom súhrne tak, ako to určuje ustanovenie § 2 odsek 10, odsek 12 Trestného poriadku, zistila, že u obvinených XXXXX a XXXXX sú splnené Trestným poriadkom stanovené podmienky pre postup podľa § 220 a nasledujúce Trestného poriadku, t.j. pre schválenie zmieru uzatvoreného medzi obvinenými XXXXX, XXXXX a poškodenou spoločnosťou XXXXX a pre následné zastavenie trestného stíhania obvinených XXXXX a XXXXX. Ďalej bolo konanie obvinených XXXXX a XXXXX kvalifikované vo vzťahu ku každému z nich jednotlivo ako prečin krádeže podľa § 212 odsek 1 Trestného zákona, nakoľko vyšlo najavo, že každý z nich konal samostatne.

Podľa § 220 odsek. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX sa už v prípravnom konaní počas výsluchu pred povereným príslušníkom Okresného riaditeľstva Policajného zboru v Malackách, Obvodného oddelenia Policajného zboru XXXXX ku skutku ako takému v plnom rozsahu priznal. Uviedol, že s obvineným XXXXX si nakladali nákup do svojho košíka a potom ho v kabínke preložili do tašiek. Samoobslužnými pokladňami prešli tak, že uhradili len za drobný nákup, nie za veci v taškách. Následne boli za pokladňami  zastavení pracovníkom SBS, ktorý ich vyzval, aby išli sním do služobnej miestnosti. Nákup ešte predajni každý sám uhradil. Obvinený svoje konanie oľutoval.

Obvinený XXXXX rovnako už v prípravnom konaní počas výsluchu pred povereným príslušníkom Okresného riaditeľstva Policajného zboru v Malackách, Obvodného oddelenia Policajného zboru XXXXX sa ku skutku ako takému v plnom rozsahu priznal. Uviedol, že sa v predajni stretol s obvineným XXXXX. Každý kládol nákup do nákupného vozíka, potom si ho v kabínkach preložili do svojich tašiek. Pri samoobslužných pokladniach uhradili len za drobný nákup, veci z tašiek nevyložili. Za pokladňami ich zastavil príslušník SBS, ktorý ich vyzval, aby s ním išli do služobnej miestnosti. Následne za svoj tovar zaplatili. Obvinený svoje konanie oľutoval.

Splnomocnenkyňa poškodenej spoločnosti XXXXX - XXXXX v prípravnom konaní počas výsluchov pred povereným príslušníkom Okresného riaditeľstva Policajného zboru v Malackách, Obvodného oddelenia Policajného zboru XXXXX uviedla, že krádež riešil príslušník SBS. Uviedol jej, že dvaja muži prešli samoobslužnými pokladňami bez zaplatenia. Odcudzený tovar tieto osoby následne uhradili, takže im škoda nevznikla.

Svedok XXXXX vo svojich výsluchoch v prípravnom konaní pred povereným príslušníkom Okresného riaditeľstva Policajného zboru v Malackách, Obvodného oddelenia Policajného zboru XXXXX uviedol, že je pracovníkom SBS, pričom v predajni XXXXX uvidel dvoch mužov, ktorí si do nákupných košov nakladali rôzny tovar. Potom sa presunuli ku skúšobným kabínkam, kde si tovar preložili do tašiek. Cez samoobslužné pokladne prešli bez toho, aby tovar uložený v taškách uhradili. Po prejdení pokladne ich vyzval, aby otvorili tašky, čo dobrovoľne urobili. Od tovaru nemali doklad o nákupe. Následne tovar dobrovoľne uhradili.

Do vyšetrovacieho spisu boli doložené pokladničné doklady k odcudzenému tovaru preukazujúce výšku spôsobenej škody, teda hodnotu odcudzeného tovaru a fotodokumentácia vyhotovená z kamerového záznamu z predajne.

Obvinení XXXXX a XXXXX sa dopustili trestného činu, za ktorý Trestný zákon ustanovuje trest odňatia slobody až na dva roky, k spáchaniu predmetného skutku sa v plnom rozsahu priznali už v prípravnom konaní, tento oľutovali, za odcudzený tovar riadne zaplatili ešte v predajni.

Následne tak obvinení XXXXX a XXXXX ako aj splnomocnená zástupkyňa poškodenej spoločnosti XXXXX XXXXX pred probačným a mediačným úradníkom Okresného súdu XXXXX dali súhlas k vykonaniu mediácie, v rámci ktorej došlo následne k uzatvoreniu zmieru medzi obvinenými XXXXX a XXXXX a splnomocnenou zástupkyňou poškodenej spoločnosti XXXXX XXXXX. V rámci mediácie obvinení opätovne vyhlásili, že predmetný skutok spáchali, pričom toto vyhlásenie urobili slobodne, vážne, zrozumiteľne a určito. 

Obvinení po mediácii vykonanej probačným a mediačným úradníkom Okresného súdu XXXXX za podmienok dohodnutých v uzatvorenom zmieri z 23.10.2012 poukázali na účet Krajskej prokuratúry XXXXX každý čiastku po 150,- €, teda celkovo 300,- €, ktorá má byť podľa spoločného a súhlasného rozhodnutia obvinených a splnomocnenej zástupkyne poškodenej spoločnosti určená na pomoc poškodeným podľa osobitného zákona. Toho času sa predmetná čiastka nachádza na účte Krajskej prokuratúry XXXXX a k jej realizácii dôjde po právoplatnosti tohto uznesenia.

Obvinený XXXXX je ženatý, zamestnaný a v súčasnosti býva v meste XXXXX. Doposiaľ nebol prejednávaný za priestupok, v registri trestov nemá žiadny záznam.

Obvinený XXXXX je rozvedený, zamestnaný a žije prechodne v XXXXX. Doposiaľ bol trikrát prejednávaný za priestupok na úseku bezpečnosti a plynulosti cestnej premávky, a to vždy blokovou pokutou. V registri trestov nemá žiadny záznam.
	
Posúdiac všetky vyššie uvedené skutočnosti zastávam názor, že v tejto trestnej veci boli splnené všetky Trestným poriadkom stanovené a vymedzené podmienky pre postup podľa § 220 a nasledujúce Trestného poriadku, t.j. pre schválenie zmieru uzatvoreného pred probačným a mediačným úradníkom Okresného súdu XXXXX medzi obvinenými XXXXX a XXXXX a splnomocnenou zástupkyňou poškodenej spoločnosti XXXXX XXXXX a na súvisiace zastavenie trestného stíhania obvinených XXXXX a XXXXX za prečin krádeže podľa § 212 odsek 1 Trestného zákona vedený na skutkovom základe uvedenom vo výrokovej časti tohto unesenia.

Zhodnotiac všetky vyššie uvedené skutočnosti som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Lipovská
prokurátorka